สวัสดีครับ ผมมีอาการมึนหัว,คลื่นใส้,กระหายน้ำ แต่ไม่มีใข้ประมาณ 3 วัน บางครั้งก็มีอาการปลายนิ้วชา อ่อนเพลียและมึนหัวจนจะหน้ามืด ผมเลยไปวัดความดันวันนี้ได้ SYS:129 DIA:77 PULSE:89 อีกอย่างครับอาการกระหายน้ำจะหายอย่างรวดเร็วถ้าผมดื่มน้ำหวาน น้ำกาแฟหรือน้ำอัดลม ขอบครับ
สวัสดีค่ะ อาการมึนหัว คลื่นไส้ กระหายน้ำ ดังกล่าวมานั้น อาจจะเกิดจาก การมีน้ำตาลในเลือดต่ำผิดปกติ ความดันต่ำอาจเป็นขณะเปลี่ยนท่าไวๆ การมีภาวะอาหารเป็นพิษจากการรับประทานอาหารที่ไม่สุกสะอาด หรือการมีภาวะเบาหวานก็อาจทำให้ดื่มน้ำมาก หิวน้ำบ่อย คลื่นไส้อาเจียนได้เช่นกันจากสัญญาณชีพที่เขียนมานั้น ทั้งความดันโลหิตและอัตราการเต้นของหัวใจอยู่ในเกณฑ์ปกติค่ะแนะนำการไปพบแพทย์เพื่อตรวจระดับน้ำตาลในเลือด และน้ำตาลในปัสสาวะร่วมด้วยจะดีกว่า การกระหายน้ำอย่างรวดเร็วอยู่ตลอดเวลานั้นเป็นภาวะผิดปกติที่ควรได้รับการหาสาเหตุต่อไป เบื้องต้นให้งดการรับประทานอาหารหวานๆไปก่อน ดื่มน้ำเปล่าสะอาด รับประทานอาหารอ่อนๆและสุกสะอาด